### Resume

Børkop Cykler fik i efteråret 2020 byggetilladelse til at opføre nyt byggeri i forbindelse med den eksisterende butik i [adresse] i Børkop.

Tilladelsen blev indklaget til Planklagenævnet, som i december 2021 ophævede [adresse] afgørelse om byggetilladelse.

Da bygningen i mellemtiden er opført, skal der ske en lovliggørelse af denne.

### Sagsfremstilling

![](data:image/png;base64...)

Figur 1: Luftfoto af [adresse]

[adresse] ansøgte i efteråret 2020 om tilladelse til at udvide forretningens eksisterende bygninger. Udvidelsen skulle ske ved at fjerne en eksisterende bygning på ca. 130 m² og efterfølgende opføre en ny bygning på ca. 440 m² til kontor og lager. I forbindelse med byggeriet arbejdede [adresse] også med at udvide og forbedre parkeringsforholdene for kunder.

I november 2020 gav Vejle Kommune byggetilladelse til udvidelsen idet Forvaltningen vurderede, at udvidelsen var i overensstemmelse med lokalplanens anvendelsesmuligheder.

Afgørelsen blev indklaget af en nabo til Planklagenævnet.

Klagen fik ikke opsættende virkning og [adresse] opførte den pågældende bygning i foråret 2021, mens klagesagen afventede afgørelse.

I december 2021ophævede Planklagenævnet Vejle Kommunes afgørelse om byggetilladelse.

Planklagenævnet vurderer, at udvidelsen medfører at den samlede bygningsmasse bliver for stor til at kunne indgå i lokalplanens anvendelse for "mindre butik". Planklagenævnet vurderer dermed, at den konkrete udvidelse forudsætter, at der tilvejebringes en ny lokalplan.

Lovliggørelse af byggeri

Afgørelsen betyder, at kommunens byggetilladelse ikke længere gælder.

Det betyder, at der skal ske en lovliggørelse af bygningen.

En lovliggørelse kan enten ske retligt, ved udarbejdelse af en ny lokalplan, eller fysisk, ved nedrivning af den pågældende bygning.

I kommunens vurdering af, om der bør ske en retlig eller fysisk lovliggørelse er kommunen forpligtet til, efter almindelige forvaltningsretlige regler, at foretage en afvejning af modstående hensyn, herunder proportionalitetshensyn.

Forvaltningen vurderer at der kan ske en retlig lovliggørelse, ved udarbejdelse af en lokalplan for ejendommen.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udarbejdelse af en retlig lovliggørelse igangsættes. |

### Beslutning

Godkendt.